ועדת הכספים, כנסת 25, פרוטוקול מספר 218, 2023-10-16 00:00

משה גפני: אני מחדש את הישיבה של הוועדה

משה גפני:  אנחנו עוסקים בהצעת חוק אמנת הבנק האסייני לפיתוח, התשפ"ג-2023

משה גפני:  קצת התלבטתי אם זה מתאים בעת הזאת, אבל הסבירו לי שמדובר בנושאים כלכליים בינלאומיים שיש להם דחיפות, משמעויות, וצריך לעשות את זה עכשיו

שולמית אלוני: אם אפשר שתסבירו לנו מה הדחיפות, למתי הדחיפות, למה זה מובא עכשיו כשמדובר בהסכם ישן

משה גפני: קודם כל, מה זה?      

שמואל רכטמן: 	אני מודה ליושב ראש שהואיל בטובו לעבור מהדיון המאוד קשה והמורכב שהיה לו לפני כן כדי לדון גם בנושא הזה

שמואל רכטמן:  אנחנו מגיעים אליכם עם הבקשה הזאת של חקיקת חוק אמנת הבנק האסייני לפיתוח, בגלל צורך דחוף להעביר את החקיקה הזאת במליאה בתחילת המושב הקרוב

שמואל רכטמן:  אנחנו באיזה שהוא עיכוב שנוצר מסיבות שונות

שמואל רכטמן:  יש פה חלון הזדמנויות שאם לא ננצל אותו, נאבד הזדמנות כלכלית ומדינית שעומדת לפתחנו

שמואל רכטמן:  אם לא נעשה את זה, אנחנו גם עלולים להסתכן בדרדור התהליך ובמבוכה מדינית

שמואל רכטמן:       במה מדובר? בנקים לפיתוח הם ארגונים בינלאומיים כלכליים שבהם מדינות, מפותחות ברובן, משתתפות יחד בהקצאת כספים על מנת להשקיע ולפתח מדינות מתפתחות

שמואל רכטמן:  אנחנו חברים במספר בנקים כאלה, כשהמפורסם ביניהם זה הבנק העולמי

שמואל רכטמן:  נוצרה פה הזדמנות, במסגרת תהליך אסטרטגי ארוך שנים שמשרד האוצר עוסק בו, להצטרף לבנק הזה

שמואל רכטמן:  זה בנק שארצות הברית ויפן הן המובילות שלו, והוא עוסק בהשקעות באסיה

שמואל רכטמן:  זה הבנק השני בגודלו בעולם

שמואל רכטמן:  יש פה סיטואציה גיאו-פוליטית שבה נצטרף למאמצים של ארצות הברית ושל יפן, של מדינות המערב, להשקיע באסיה

שמואל רכטמן:  זה מתחבר גם לתהליכים גיאו-פוליטיים גדולים עם החיבור של הודו ויבשת אסיה למזרח התיכון ולישראל, לכן מאוד מאוד חשוב לנו להעביר את החקיקה הזאת בעת הזאת

שמואל רכטמן:  התחייבנו להעביר את החקיקה כבר בסוף שנה שעברה, אבל מסיבות שונות, אם פוליטיות ואחרות, לא הצלחנו להביא את זה למליאה, לכן עכשיו אנחנו מבקשים ממש לסיים את זה

שמואל רכטמן:  כבר עכשיו אנחנו בעיכוב מבחינת לוחות הזמנים

שולמית אלוני: תסבירו קודם מה הצעת החוק מבקשת

נטעלי כהן: 	חלק מההצטרפות לבנק הבינלאומי לפיתוח, כמו ארגונים בינלאומיים אחרים, הוא להטמיע לפני אישרור האמנה הוראות מסוימות בדין הפנימי של האמנה - במקרה הזה זה הוראות שעוסקות בחסינויות ובזכויות יתר של עובדי הבנק, של נציגיו ושל הבנק עצמו

נטעלי כהן:  לא ניתן יהיה להביא את האמנה ואת ההצטרפות לאישרור לפני ההנחה על שולחן הכנסת והחלטת ממשלה

משה גפני: 	מה יקרה אם הכנסת מאשרת את זה? מה זה יעשה?     

נטעלי כהן: 	זה השלב הראשון כדי שנוכל לאשרר את האמנה ולהצטרף לבנק

נטעלי כהן:  בלי זה אי אפשר להצטרף לבנק

משה גפני: 	אני אזרח

משה גפני:  מה יהיה לי כתוצאה מזה שנאשר את זה?     

מאיה אלנתן: 	כשמדינה חברה בבנק, כל הפרויקטים שלה - -     

משה גפני: 	כמה חברים יש בבנק?     

מאיה אלנתן: 	כרגע יש 64 מדינות שחברות בה

משה גפני: 	אנחנו עכשיו הולכים להיות ה-65?     

מאיה אלנתן: כן

משה גפני: זאת אומרת, עלי זה לא ישפיע

שמואל רכטמן: זה ישפיע עליך במובן זה שזה יפתח הזדמנויות כלכליות

משה גפני: אני אוכל לקחת משם משכנתה?     

שמואל רכטמן: לא

נטעלי כהן: זה בנק השקעות

נטעלי כהן:  זה לא בנק עם עובר ושב, זה לא בנק עם כספומטים, זה בנק השקעות שההשקעה שלו היא בתשתיות של מדינה

משה גפני: 	למה זה לא נעשה עד היום?     

נטעלי כהן: 	זה לא נעשה עד היום, בגלל שמבחינה של הראייה לטווח ארוך היו בנקים אחרים שרצו להיכנס  קודם, אם זה הבנק העולמי, אם זה IDB שעובד באמריקה הלטינית

נטעלי כהן:  יש לנו רשימה של מדינות במזרח אסיה

נטעלי כהן:  זו כלכלה שפורחת בכל המדינות האלו בשנים האחרונות, וזה רק הולך להמשיך

משה גפני: 	למה זה דחוף? למה בזמן מלחמה אנחנו צריכים להעביר חוק כזה?      

שמואל רכטמן: 	התחייבנו לסיים את זה עד 2022, אבל קיבלנו הארכה מסיבות שונות

שמואל רכטמן:  אנחנו כבר אחרי הדד- ליין

שמואל רכטמן:  יש סיכוי שכל התהליך ידורדר אם לא תאשרו את זה כי אנחנו כבר אחרי הארכה השנייה

משה גפני: 	אתם רואים בזה חשיבות, בכניסה שלנו לתוך - -?     

שמואל רכטמן: חשיבות גדולה, עם הרבה מאוד הזדמנויות כלכליות ומדיניות

נטעלי כהן: הצעת חוק אמנת הבנק האסייני לפיתוח, התשפ"ד-2023     הגדרות		1

נטעלי כהן: 	בחוק זה –      			"אמנת הבנק" – ההסכם בדבר הקמת הבנק אשר נחתם במנילה במיום י' 			בכסלו התשכ"ו (4 בדצמבר 1965);     

משה גפני: אז הוקם הבנק?     

נטעלי כהן: זה היה ההסכם להקמת הבנק

נטעלי כהן:      		"הבנק" – הבנק האסייני לפיתוח (Asian Development Bank)

נטעלי כהן:      האישיות	2

נטעלי כהן: 	לבנק תהיה אישיות משפטית בישראל בהתאם להוראות אמנת הבנק

נטעלי כהן:  המשפטית של הבנק     

משה גפני: כלומר?     

נטעלי כהן: הכוונה שהוא יוכל לתבוע, להיתבע, למרות שחלק מזה יהיה בחסינויות

נטעלי כהן:  הוא יוכל לפתוח את חשבון הבנק

משה גפני: הבנק?     

נטעלי כהן: 	כן

נטעלי כהן:  זה לא צפוי לקרות, בגלל שהאזור הזה הוא לא אזור הפעילות של הבנק

נטעלי כהן:  אם הבנק ירצה להשקיע כאן כסף, הוא יצטרך לפתוח חוזה חשבון, הוא יוכל להתקשר בחוזים, תהיה לו ישות משפטית כמו לחברה או לבנק אחר שמוקם בישראל, הוא לא יצטרך להקים שלוחה בישראל שתהיה ישות משפטית נפרדת

נטעלי כהן:       ייצוג המדינה	3

נטעלי כהן: 	(א) שר האוצר, או מי שהוא הסמיך לכך, ייצג את המדינה לעניין  ותיקונים		חברותה בבנק

נטעלי כהן: 	 באמנת הבנק 			(ב) שר האוצר יביא לידיעת הממשלה תיקונים באמנת הבנק, טרם  			כניסתם לתוקף

נטעלי כהן:      			(ג) בעת ביצוע תיקונים באמנת הבנק, למעט בעניינים כספיים ופיננסיים, 			יפעל שר האוצר בהסכמת שר החוץ ושר המשפטים

משה גפני: לא הבנתי, אין כנסת במדינה? הכל זה הממשלה, שר האוצר, שר המשפטים?     

שולמית אלוני: 	הצעת החוק הזאת דומה מאוד, כמעט זהה לחוק אמנת הבנק האסייני להשקעות בתשתיות

שולמית אלוני:  בחוק הקיים יש סעיף דיווח לכנסת שאומר ששר האוצר ידווח לוועדת הכספים של הכנסת, אחת לשנה, על פעילותו של הבנק והשקעותיו

שולמית אלוני:  פה חסר סעיף הדיווח

משה גפני: צריך להוסיף את הדיווח

נטעלי כהן: 	בסדר גמור, נוסיף אותו

נטעלי כהן:       מעמד		4

נטעלי כהן: 	(א)	כל עוד החברות של המדינה בבנק בתוקף, לבנק, לנגידיו,  חסינויות, 			לדירקטורים שלו וחליפיהם, לנושאי משרה בבנק, לעובדיו פטורים 				ולמומחים המבצעים משימות בעבור הבנק (בסעיף זה –  וזכויות יתר			נציגי הבנק), יהיו בישראל המעמד, החסינויות וזכויות  				היתר המפורטים באמנת הבנק והמובאים בתוספת

שולמית אלוני: למה זה כולל החברות של המדינה בבנק בתוקף?     

נטעלי כהן: לשון האמנה קובעת שהזכויות, החסינויות והפטורים המפורטים יינתנו בשטחה של כל מדינה שהיא חברה בבנק

נטעלי כהן:  זה אומר שכל זמן שהחברות בתוקף, גם החסינויות בתוקף

נטעלי כהן:  אם חס וחלילה נרצה לוותר על חברותינו בבנק, החסינויות וכל זכויות היתר האלו כבר לא יהיו בתוקף

שולמית אלוני: גם לגבי נושאי המשרה המנויים פה בסעיף יש איזו שהיא שונות מהחוק הקיים

שולמית אלוני:  בחוק הקיים הייתה התייחסות לבנק, לנגידיו, למנהליו

שולמית אלוני:  פה הניסוח קצת שונה

נטעלי כהן: זה נובע משוני בלשון האמנה

נטעלי כהן:  אנחנו נצמדנו לתרגום האמנה

נטעלי כהן:       			(ב) 	על אף האמור בסעיף קטן (א), פטור ממיסוי בישראל כמפורט 				בסעיף 56 לאמנת הבנק והמובא בתוספת, יחול רק לגבי נציגי 				הבנק שאינם אזרחי מדינת ישראל

משה גפני: מישהו שהוא אזרח מדינת ישראל כן חייב

נטעלי כהן: בדיוק, ואנחנו שומרים לעצמנו את הזכות הזאת

נטעלי כהן:  האמנה קובעת שיהיה פטור ממיסוי לכל נושאי המשרה או נציגי הבנק, כשיש למדינה אפשרות להפקיד במעמד ההצטרפות הצהרה שבה היא שומרת לעצמה את הזכות למסות את אזרחי המדינה

נטעלי כהן:  אנחנו מציינים את זה גם בחוק, כדי שמי שקורא את החוק ידע שהפקדנו כזאת הצהרה

שולמית אלוני: 	זה סעיף חדש, הוא לא היה בעבר בכל הדוגמאות

נטעלי כהן: נכון

נטעלי כהן:  בחלק מהבנקים זה כבר מופיע

שולמית אלוני: 	למה סעיף קטן (ב) נדרש? איזה מיסים חלים ומבקשים לפטור באמצעות הסעיף הזה? למה עכשיו הוא נכנס? למה יש בו צורך?     

נטעלי כהן: 	כבר באמנת הבנק העולמי כתוב שהפטור ממיסוי שניתן לנציגי הבנק לא חל על אזרחי המדינה שעובדים באותה מדינה

נטעלי כהן:  אם אני עכשיו עובדת הבנק בישראל, אני עדיין צריכה לשלם מיסים כמו כל אזרח ישראלי אחר

נטעלי כהן:  באמנה הזאת כתוב שגם האזרחים פטורים ממיסים, אלא אם המדינה שמרה לעצמה על הזכות

נטעלי כהן:  בגלל שאנחנו שומרים לעצמנו את הזכות למסות את אזרחי ישראל כשהם עובדים בישראל, אז נציין את זה  גם בחוק וגם במעמד ההצטרפות

משה גפני: 	למה אנחנו צריכים להיות שונים מאחרים שנותנים פטור?     

נטעלי כהן: בבנק העולמי לא נותנים פטור

נטעלי כהן:  יש אמנות בבנקים שבהן מלכתחילה הפטור לא חל על אזרחי המדינה

נטעלי כהן:  גם היום יש עובדים של בנקים בינלאומיים שעובדים בתוך ישראל ומשלמים מס הכנסה או מסים אחרים

נטעלי כהן:  יש בנקים אחרים שבהם יש פטור לעובדים אם הם אזרחים

נטעלי כהן:  פה נתנו לנו את אפשרות הבחירה, כשהמגמה הייתה שיהיה שוויון בין עובד שהוא עובד של הבנק או של חברה ישראלית לבין אזרח שנמצא בישראל והוא עובד של הבנק

נטעלי כהן:  כל זמן שהוא בישראל הוא יצטרך לשלם את מס ההכנסה

שולמית אלוני: 	האם יש שוויון ביחס לזירה הבינלאומית?     

יחזקאל רוני גנוד: 	כל אדם שפועל בישראל, בין אם הוא אזרח ובין אם הוא לא, חייב במס בישראל

יחזקאל רוני גנוד:  החריג לכלל זה במקרה של בנקים בינלאומיים או של גופים בינלאומיים אחרים שמקבלים פטורים מכל המסים וגם העובדים שלהם מקבלים פטורים מהמסים על העבודה, כשאחת הסיבות זה לאפשר מעבר של עובדים זרים בין מדינות בלי שהם יספגו מורכבות מיסויית במדינה שזרה להם

יחזקאל רוני גנוד:  אזרח אמריקאי שעובד בישראל בבנק הזה ימוסה בארצות הברית ולא בישראל

יחזקאל רוני גנוד:  באזרח ישראלי הרציונל הזה לא מתקיים, כי אם אני פוטר אזרח ישראלי מתשלום מיסים בישראל על עבודה שלו בבנק, אז הוא לא ישלם מסים בשום מקום אחר בעולם

שולמית אלוני: 	איך זה שונה ביחס לחוק אמנת הבנק האסייני להשקעות בתשתיות?     

יחזקאל רוני גנוד: 	בבנק האסייני, במו"מ של ההסכם עצמו, נכנס גם הרכיב הזה של פטור לכל העובדים, כאשר הנושא של עובדים ישראלים נכנס גם שם כרכיב

יחזקאל רוני גנוד:  לא הייתי במו"מ הזה, אני לא יודע מה היו השיקולים, אבל אני מניח שההנחה הייתה שלא יהיו פה השקעות של הבנק ולא יהיו פה עובדים

אפרת שניי: 	בסוף מדובר על עניין של מדיניות אם רוצים למסות או לא

אפרת שניי:  אנחנו דווקא ראינו פה עניין שוויוני בין האזרח הישראלי לבין מי שצריך להיות ממוסה לפי החוק הישראלי

אפרת שניי:  ככל שהאמנה מאפשרת זאת, כפי שהציגו פה, מבחינתנו זה מקובל

שולמית אלוני: 	בסעיף 5 נכתוב כך: שר האוצר ידווח לוועדת הכספים של הכנסת, אחת לשנה, על פעילותו של הבנק והשקעותיו

נטעלי כהן: ביצוע		6

נטעלי כהן: 	שר האוצר ממונה על ביצוע חוק זה, והוא רשאי, באישור  ותקנות			ועדת הכספים של הכנסת, להתקין תקנות בכל הנוגע  			לביצוען של הוראות אמנת הבנק ולמילוי התחייבויותיה 			של המדינה על פיהן

שולמית אלוני: 	בפעמים הקודמות שאלנו למה כל העניין של החסינויות לא מגיע בתוך החקיקה

שולמית אלוני:  אתם הפעם עשיתם את זה אחרת

נטעלי כהן: נכון

נטעלי כהן:  בפעם שעברה ציינו שיש שיקולים לכאן ולכאן

נטעלי כהן:  ענייני החסינויות, כמו שאנחנו נראה, אלה דברים מאוד מדוקדקים שמתאימים לחקיקה משנית, פחות לחקיקה ראשית

נטעלי כהן:  במקרה הנוכחי, החלטנו שזה יהיה יותר יעיל שנבוא בחבילה אחת כך שזה יהיה יותר שקוף ושמי שמסתכל על החוק כבר ידע על מה הוא מדבר

נטעלי כהן:       תוספת (סעיף 4) אמנת הבנק פרק 8 מעמד, חסינויות, פטורים וזכויות יתר     סעיף 48		מטרת פרק זה     		כדי לאפשר לבנק למלא ביעילות את ייעודו ולבצע את התפקידים  		שעליהם הוא אמון, יוענקו לבנק המעמד, החסינויות, זכויות היתר 		והפטורים המפורטים בפרק זה בשטחה של כל חברה

נטעלי כהן:      סעיף 49		מעמד משפטי 		לבנק תהיה אישיות משפטית מלאה, ובפרט, תהיה לו הכשרות  		המשפטית המלאה:     

נטעלי כהן: לרכוש ולהוציא מרשותו נכסי שלא ניידי ונכסי דניידי; וכן     

נטעלי כהן: סעיף 50		חסינות מפני הליכים שיפוטיים     

נטעלי כהן: במקרים הנובעים מתוך או הקשורים למימוש סמכויותיו ללוות כסף, לערוב להתחייבויות, או לקנות ולמכור או לבטח מכירה של ניירות ערך, ובמקרים כאמור ניתן להגיש תביעות נגד הבנק בבית משפט בעל סמכות שיפוט בשטחה של מדינה שבה הבנק  מחזיק משרד ראשי או סניף, או שבה מינה סוכן לצורך קבלת  שירות או הודעה על הליך, או הנפיק או ביטח ניירות ערך

נטעלי כהן: ידי חברה כלשהי, או על ידי כל סוכנות או גוף של חברה, או על ידי כל ישות משפטית או אדם הפועלים במישרין או בעקיפין למען חברה או סוכנות או גוף של חברה או שנצמחת להם תביעה מכל סוכנות או גוף של חברה; החברות יפנו להליכים מיוחדים ליישוב מחלוקות בין הבנק לחברות בו ככל שייקבעו בהסכם  זה, בהוראות העזר ובתקנות הבנק, או בחוזים שהתקשרו בהם עם הבנק

נטעלי כהן: מי הם מוחזקים, יהיו חסינים מפני כל צורה של תפיסה, עיקול או הוצאה לפועל לפני מתן פסיקה סופית נגד הבנק

נטעלי כהן:       סעיף 51		חסינות נכסים     		רכוש ונכסים של הבנק, לא משנה היכן הם נמצאים ובידי מי  		הם מוחזקים, יהיו חסינים מפני חיפוש, עיקול, החרמה,  		הפקעה או כל צורה אחרת של תפיסה או עיקול באמצעות  		הליך מנהלי או חקיקתי

נטעלי כהן:      סעיף 52		חסינות ארכיבים     		ארכיבי הבנק, וככלל, כל המסמכים השייכים לבנק או  		המוחזקים ברשותו,  יהיו חסינים מפגיעה, ולא משנה  		היכן הם נמצאים

נטעלי כהן:       סעיף 53		חופש מהגבלות על נכסים     		במידה הנדרשת למילוי ייעודו ותפקידיו של הבנק ביעילות, 		ובכפוף להוראות הסכם זה, כל רכושו ונכסיו של הבנק יהיו 		חופשיים מכל הגבלה, תקנה, פיקוח ודחיית פירעון חובות 		מכל סוג שהוא

שולמית אלוני: מה המשמעויות של סעיף החסינויות?     

אפרת שניי: 	הבנק הוא ארגון בינלאומי

אפרת שניי:  יש דרישות מסוימות שקבועות באמנה שאנחנו מבקשים לאמץ בחקיקה, כמו שלבנק ולבעלי תפקידים בבנק יהיו חסינויות וזכויות יתר מסוימות

אפרת שניי:  מה זה כולל?  לבנק עצמו זה חסינות מפני הליכים משפטיים, מה שאומר שלא ניתן לתבוע את הבנק בבית משפט בישראל אלא אם מדובר בתביעה שקשורה ספציפית לפעילות העסקית של הבנק

אפרת שניי:  אם יש חברה ישראלית שמעורבת בפרויקט במימון הבנק באיזו שהיא מדינה אסייתית ויש סכסוך כלכלי כלשהו, על זה אפשר יהיה לתבוע את הבנק, אבל בכל מקרה אחר לא ניתן יהיה לתבוע את הבנק

אפרת שניי:  אם לישראל יש סכסוך עם הבנק, אז את זה פותרים או בהידברות באמצעים דיפלומטיים מול הבנק או בבוררות

אפרת שניי:       גם לגבי הנכסים והארכיבים של הבנק יש חסינות

אפרת שניי:  אם לבנק יש פה כסף או נכסים אחרים, כמו רכבים או משרדים, מה שלא צפוי להיות כי לבנק אין פעילות בישראל, הוא פועל באסיה, אז גם להם תהיה חסינות, אי אפשר יהיה לפגוע בהם, אי אפשר יהיה לתפוס אותם, אי אפשר יהיה לעשות איזו שהיא חקיקה שמפקיעה אותם

אפרת שניי:       	גם לעובדים של הבנק יש חסינות, רק שהחסינות הזאת היא לגבי דברים שהם עשו במסגרת תפקידם

אפרת שניי:  אם יש נציג של הבנק שמגיע לפה לכנס או מגיע כדי לחתום עסקה עם חברה ישראלית, תהיה לו חסינות לגבי דברים שהוא עושה במסגרת תפקידו

אפרת שניי:  אם הוא אומר איזה משהו כפקיד, אי אפשר יהיה לתבוע אותו על לשון הרע, אבל אם למשל הוא נוסע בכביש ועושה תאונת דרכים, זה לא ייכלל במסגרת החסינות שלו

נטעלי כהן: סעיף 54		זכות יתר לתקשורת     		כל חברה תעניק לתקשורת הרשמית של הבנק יחס זהה לזה שהיא  		מעניקה לתקשורת הרשמית של כל חברה אחרת

נטעלי כהן:      סעיף 55		חסינות וזכויות יתר של סגל הבנק     		כל הנגידים, הדירקטורים, חליפיהם, נושאי המשרה ועובדי הבנק,  		לרבות מומחים המבצעים משימות בעבור הבנק –      

נטעלי כהן: במסגרת מילוי תפקידם הרשמי, למעט כאשר הבנק ויתר על  חסינות זו;     

נטעלי כהן: מפני הגבלות הגירה, דרישות רישום זרים וחובות שירות לאומי,  ואותן הקלות בנוגע לתקנות מטבע חוץ שהחברות מעניקות  לנציגים, לנושאי משרה ולעובדים בדרג דומה, של חברות אחרות; וכן     

נטעלי כהן: לנציגים, לפקידים ולעובדים בדרג בדומה, של חברות אחרות

נטעלי כהן:      סעיף 56		פטור ממיסוי     

נטעלי כהן: פטורים מכל מיסוי ומכל מכס; כמו כן, הבנק יהיה פטור מכל התחייבות לתשלום, ניכוי במקור או גבייה של כל מס או נכס

נטעלי כהן: שמשלם הבנק לדירקטורים, חליפיהם, נושאי משרה או עובדי הבנק, לרבות מומחים המבצעים משימות בעבור הבנק, למעט במקרה שחברה מפקידה עם מסמך האשרור, הקבלה או  האישור שלה הצהרה כי החברה כאמור שומרת לעצמה  וליחידות המשנה המדיניות שלה את הזכות למסות שכר וגמול לפי העניין, שמשלם הבנק לאזרחים או לנתינים של מדינה חברה כאמור

יצחק פינדרוס: הפטור חל גם על אזרחים ישראלים?     

נטעלי כהן: הפטור ממיסוי עשוי היה לחול אלמלא המדינה הייתה הולכת להפקיד את ההצהרה

נטעלי כהן:  אנחנו הולכים להפקיד את ההצהרה, לכן בסעיף 4(ב) אנחנו קובעים מפורשות שהפטור ממיסוי לא יחול על אזרחי המדינה

נטעלי כהן: שהנפיק הבנק, כולל כל דיבידנד או ריבית עליהם, ולא משנה  מי מחזיק בהם באחד מאלה:     

נטעלי כהן: נייר ערך כאמור מונפקים על ידי הבנק; או     

נטעלי כהן: המקום או המטבע שבהם הוא מונפק, הוסב לתשלום או שולם, או מיקומו של כל משרד או מקום עסק  שהבנק מחזיק

נטעלי כהן:      	(4)לא יוטל מס מכל סוג על כל התחייבות או נייר ערך שמבטח 	הבנק, כולל כל דיבידנד או ריבית עליהם, ולא משנה מי מחזיק 	בהם באחד מאלה:     

נטעלי כהן: נייר הערך כאמור מבוטחים על ידי הבנק; או     

נטעלי כהן: מיקומו של כל משרד או מקום עסק שהבנק מחזיק

נטעלי כהן:      סעיף 57		יישום     		כל חברה, בהתאם למערכת המשפט שלה, תנקוט במהרה כל 		פעולה שתידרש כדי להכניס לתוקף בשטחה את ההוראות  		המפורטות בפרק זה ותודיע לבנק בפירוט על הפעולה שנקטה

נטעלי כהן:      סעיף 58		ויתור על חסינויות, פטורים וזכויות יתר     		הבנק רשאי, לפי שיקול דעתו, לוותר על כל אחד מזכויות היתר, 		החסינויות והפטורים הניתנים לפי פרק זה בכל מקרה, באופן 		ובתנאים הנראים לו מתאימים לטובת הבנק

משה גפני: 	הצעת חוק אמנת הבנק האסייני לפיתוח, התשפ"ג-2023, עם התוספת שהיועצת המשפטית הכניסה פה, שאני מסכים לה, של דיווח לוועדה

משה גפני:  מי בעד אישור הצעת החוק, ירים את ידו? מי נגד, מי נמנע?     

משה גפני: הצעת החוק אושרה

משה גפני: 	אני מברך אתכם

משה גפני:  שיהיו ימים יותר שקטים

משה גפני:  הישיבה נעולה